
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53,  
www.zlatograd.bg;  e-mail:  ObA-zlatograd@zlatograd.bg

Изх.№ …………………………/…………………….2020г.
ДО

ОБЩИНСКИ СЪВЕТ
ГР. ЗЛАТОГРАД

ДОКЛАДНА ЗАПИСКА

От Мирослав Митков Янчев – Кмет на Община Златоград

Относно: Процедура по чл.15 от Закона за устройство на територията за ПИ 31111.34.836  по Кадастрална карта на гр.Златоград,  кв.129  по ПУП на гр.Златоград, по заявление на Стамен Атанасов
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С докладна записка, с Ваш вх.№ ОС-494/17.07.2020г. внесох предложение за изменение на Подробния устройствен план- план регулация и застрояване (ПУП- ПРЗ) в обхват на УПИ ІІ- Лесопарк, кв.129 по ПУП на гр.Златоград, с предложени три проекта за решения.

По Докладната записка, Общински съвет прие Решение № 3 154/12.08.2020г. по предложения първи проект за решение.
С настоящата докладна записка, отново внасям за разглеждане искането на Стамен Атанасов за преотреждане на имота, който той притежава, и който имот, по сега действащия ПУП на гр.Златоград, ведно с други имоти е предвиден за УПИ ІІ- Лесопарк, кв.129 по ПУП на гр.Златоград за произнасяне по предложените втори и трети проект за решения по преписката.
Искането на Стамен Атанасов, входирано в Общинска администрация Златоград е за обособяване на нов УПИ ХVІІ-836- за жилищно строителство, кв.129 по ПУП на гр.Златоград, който да се образува от  поземлен имот с идентификатор 31111.34.836 с площ 135м2 и част с площ 154м2 от общински поземлен имот с идентификатор 31111.34.838 по Кадастрална карта на гр.Златоград.

Мотивите ни за повторното внасяне на това искане са следните:

· Всички имоти, които участват в образуването на УПИ ІІ- Лесопарк, кв.129 по ПУП и граничат с ул. „Хан Аспарух”, са собственост на физически лица и по-голямата част от тях вече са преотредени за жилищно строителство.

· Поземлен имот с идентификатор 31111.34.838 по КК на Златоград е собственост на Община Златоград, съгласно Акт № 975/30.07.2013г. за публична общинска собственост и се намира южно от горецитираните имоти. Имота е с обща площ 8203м2  и е предвиден за Лесопарк. 

· С включването на 154м2 от общински поземлен имот с идентификатор 31111.34.838 по КК в новообразувания УПИ, няма да се ощети съществено УПИ ІІ- Лесопарк, кв.129 по ПУП, предвид, това че този терен представлява северозападната част от имота, вклинена между УПИ VІІ-1280, кв.129 по ПУП на гр.Златоград, отреден за жилищно строителство и имота на заявителя- ПИ 31111.34.836 по КК на Златоград;

· С реализирането на сделката по продажба на 154м2 общински терен, Община Златоград ще получи приходи, необходими за реализиране на предвидените в Инвестиционната програма обекти.

Пазарната цена на общинския терен с площ 154м2, който съгласно изготвеното предложение за изменение на ПУП- ПРЗ е предвиден да се включи в новообразувания  УПИ ХVІІ-836- за жилищно строителство, кв.129 по ПУП на гр. Златоград, е определена от лицензиран оценител и е в размер на 5722,00 лв. без ДДС (пет хиляди седемстотин двадесет и два лева), или 37,16 лв./кв.м. без ДДС.
Реализираните към момента продажби на общински терени по процедура по чл.15 от Закона за устройство на територията в райони, сравними с настоящия,  по ПУП на гр.Златоград са:
 - Предварителен договор № 120/26.07.2018 г., с Йордан Петков- за 29,00 лв./м2, кв.81а  по ПУП на гр.Златоград.

- Предварителен договор № 151/26.08.2019 г., с  Крум Аврадалиев и Маргарита Силянова - за 22,80 лв./м2, кв.28  по ПУП на гр.Златоград;
-  Предварителен договор № 96/20.05.2020 г., с  Екатерина Бояджиева - за 27,12 лв./м2, кв.22  по ПУП на гр.Златоград;

Експертен съвет по устройство на територията на Община Златоград е разгледал предложението и счита за допустимо приемането му, но процедурата може да продължи единствено след положително решение на Общински съвет.
Съгласно чл.15, ал.3 от Закона за устройство на територията границите на урегулиран поземлен имот могат да се променят с план за регулация само със съгласието на собствениците им изразено със заявление и предварителен договор за прехвърляне на собственост.

При положително становище за включване на общински терен към нов УПИ ХVІІ-836- за жилищно строителство, кв.129 по ПУП на гр. Златоград, съгласно представеното предложението за промяна на ПУП, предлагам следните проекти за:
РЕШЕНИЕ I:

Във връзка с изготвено предложение за промяна на ПУП в обхват УПИ ІІ-Лесопарк, кв.129 по ПУП на гр.Златоград, с цел присъединяване на общински терен с площ 154 м2, представляващ част от поземлен имот с идентификатор 31111.34.838 по Кадастрална карта на гр.Златоград, се установи на място, че присъединяващият се общински терен е престанал да има предназначение по чл.3, ал.2 от Закона за общинската собственост и не се ползва по предназначение. Отчитайки факта, че реализираното общо градоустройствено решение в района няма да се променя, на основание чл.21, ал.1, т.8 от ЗМСМА и чл.6, ал.1 и ал.3 от Закона за общинската собственост, Общински съвет

РЕШИ:

Дава съгласие за промяна на собствеността от публична в частна общинска собственост на общински терен с обща площ 154 кв.м., представляващ част от поземлен имот с идентификатор 31111.34.838 по Кадастрална карта на гр.Златоград, участващ в образуването на УПИ ІІ-Лесопарк, кв.129 по ПУП на гр.Златоград, за включване в УПИ ХVІІ-836- за жилищно строителство, кв.129 по ПУП на гр.Златоград, съгласно изготвено предложение за промяна на ПУП. 

РЕШЕНИЕ ІІ:

На основание чл.15, ал.3 и ал.5 от Закона за устройство на територията, чл.39, ал.2 от Наредба № 2 за реда за придобиване, управление и разпореждане с общинско имущество и чл.21, ал.1, т.8 от ЗМСМА, Общински съвет Златоград
РЕШИ:

1. Дава предварително съгласие за изменение на Подробния устройствен план (ПУП) – План регулация и застрояване (ПРЗ) на гр.Златоград, одобрен със заповед № РД-221/16.02.1982 г. на Председателя на ОНС Смолян за урегулиране на нов УПИ ХVІІ-836-за жилищно строителство, кв.129 по ПУП на гр. Златоград, на поземлен имот с идентификатор 31111.34.836 по Кадастрална карта на гр.Златоград с включване на общински имот с площ 154м2, представляващ част от поземлен имот с идентификатор 31111.34.838 по Кадастрална карта на гр.Златоград, съгласно изготвено предложение за промяна на ПУП.
Изменението да се реализира чрез изготвянето, процедирането и одобряването на ПУП-ПР, по смисъла на чл.110, ал.1, т.2 от ЗУТ по ред и начин, уредени в същия закон.

2. Имуществените взаимоотношения между Община Златоград и собственика на поземлен имот с идентификатор 31111.34.836 по Кадастрална карта на гр.Златоград, Стамен Атанасов, след влизане в сила на ПУП-ПР по т.1 от настоящото решение, да бъдат уредени чрез сключване на договор, по силата на който Стамен Атанасов да придобие собствеността върху приобщената към нов  УПИ ХVІІ-836-за жилищно строителство, кв.129 по ПУП на гр. Златоград, част от поземлен имот с идентификатор 31111.34.836 по Кадастрална карта на гр.Златоград, с площ 154м2.

На основание чл.41, ал.2 от Закона за общинската собственост се определя цена, за частта от 154м2 на поземлен имот с идентификатор 31111.34.836 по Кадастрална карта на гр.Златоград, предмет на ПУП-ПРЗ по т.1 от настоящото решение, в размер на 5722,00 лв.  лв. (пет хиляди седемстотин двадесет и два лева) без ДДС. 
3. Упълномощава Кмета на Община Златоград да сключи предварителен договор за продажба на общински имот, описан в т.1 и т.2 с Стамен Атанасов, след влизане в сила на настоящото решение.      

4. След влизането в сила на заповедта на Кмета на Община Златоград за одобряване на ПУП-ПР по т.1 и т.2, упълномощава Кмета на Община Златоград да сключи окончателен договор за продажба на общински имот с Стамен Атанасов.

5. В случай че изменението на ПУП-ПР по т.1 и т.2 не влезе в сила, шест месеца след сключването на предварителния договор, да се извърши нова оценка от лицензиран оценител, като Общински съвет Златоград определя нова пазарна цена, въз основа на която се сключва окончателния договор за уреждане на имуществените взаимоотношения между Община Златоград и собственика на поземлен имот с идентификатор 31111.34.836 по Кадастрална карта на гр.Златоград, Стамен Атанасов. 

6. Всички разходи по изготване на ПУП-ПР и неговото процедиране са за сметка на собственика на поземлен имот с идентификатор 31111.34.836 по Кадастрална карта на гр.Златоград, Стамен Атанасов.
7. Възлага на Кмета на Община Златоград изпълнението на настоящото решение. 
Приложение:

1. Заявление с вх.№ 94-00-2810/26.08.2019г. от Стамен Георгиев Атанасов;

2. Предложение за промяна на ПУП за УПИ ІІ-Лесопарк  в кв.129 по ПУП на гр.Златоград и обособяване на нов УПИ ХVІІ-836- за жилищно строителство- за ПИ 31111.34.836 по КК на Зл-д;
3. Скица № 84/11.07.2019г. за УПИ ІІ-Лесопарк, кв.129по ПУП на гр.Златоград (в обхват на ПИ 2439);

4. Скица № 15-837360/13.09.2019г. за ПИ 31111.34.838 по КК на Златоград;

5. Акт за публична общинска собственост № 975/30.07.2013г. за ПИ 31111.34.838 по КК на Златоград;

6. Скица ПИ 31111.34.836 по КК на Златоград;

7. Нотариален акт № 44/04.07.2019г. за ПИ 31111.34.836 по КК на Златоград;
8. Протокол № 8/03.09.2019 г. от ЕСУТ при Община Златоград;

5. Данъчна оценка;

6. Доклад за експертна оценка.

С уважение,

МИРОСЛАВ ЯНЧЕВ

Кмет на Община Златоград

Изготвил:

Инж.Светла Букова-гл.експерт КР
Съгласували:
Арх.Руска Запрянова- гл.архитект
Златка Цекова-директор дирекция АПО, ОС и З, той и юрисконсулт 




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

